CELEX: 62012TN0081
Language: hu
Date: 2012-02-15 00:00:00
Title: T-81/12. sz. ügy: 2012. február 15-én benyújtott kereset — Beco kontra Bizottság

21.4.2012   
            
            
               HU
            
            
               Az Európai Unió Hivatalos Lapja
            
            
               C 118/30
            
         2012. február 15-én benyújtott kereset — Beco kontra Bizottság
   (T-81/12. sz. ügy)
   2012/C 118/50
   Az eljárás nyelve: német
   
      Felek
   
   
      Felperes: Beco Metallteile-Handels GmbH (Spaichingen, Németország) (képviselő: T. Pfeiffer ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2011. december 13-i C(2011) 9112 végleges bizottsági határozatot;
            
         
               —
            
            
               az eljárási szabályzat 87. cikkének 2. §-a alapján kötelezze a Bizottságot arra, hogy térítése meg a szükséges költségeket.
            
         
      Jogalapok és fontosabb érvek
   
   Keresetének alátámasztása érdekében a felperes arra hivatkozik, hogy a dömpingellenes vám visszatérítése iránti kérelmét, amelyet a 2011. december 13-i bizottsági határozat elutasított, a Bizottság állításával ellentétben nem késedelmesen nyújtotta be, és ezért az elfogadható.
   A felperes erre vonatkozóan azzal érvel, hogy a kérelmet az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (1) 11. cikkének (8) bekezdése szerinti hat hónapos határidőn belül nyújtotta be. A 384/96 rendelet 11. cikke (8) bekezdésének szövege értelmében a visszatérítés iránti kérelemnek előfeltétele, hogy a megállapított vámot a kérelmezőnek meg kellett fizetnie. A Bizottság álláspontjával ellentétben a 384/96 rendelet 11. cikkének (8) bekezdésében meghatározott hat hónapos határidő nem járhat le a visszatérítési iránti kérelem elfogadhatósága előtt.
   A dömpingellenes vámok visszatérítéséről szóló, 2002. május 29-i bizottsági közlemény (2) szintén megerősíti, hogy visszatérítés iránti kérelem csak olyan behozatalra terjeszthető elő, amely után a dömpingellenes vámot teljes mértékben megfizették (a 2.1 pont b) alpontja). E közlemény ezenfelül kifejezetten megállapítja, hogy a visszatérítést csak olyan importőrök kérelmezhetik, akik „igazolni tudják, hogy az adott behozatalok vonatkozásában közvetlenül vagy közvetve dömpingellenes vámot fizettek” (a 2.2 pont a) alpontja).
   A felperes továbbá azzal érvel, hogy a 2011. december 13-i határozat sérti a 2002. május 29-i bizottsági közlemény alapján a felperes részéről fennálló jogos bizalmat és a jóhiszeműség elvét.
   A felperes továbbá azt kifogásolja, hogy a 2011. december 13-i határozat sérti a jogbiztonság elvét.
   
      (1)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL L 56., 1. o.; magyar nyelvű különkiadás 11. fejezet, 10. kötet, 45. o.)
   
      (2)  A dömpingellenes vámok visszatérítéséről szóló, 2002. május 29-i (2002 C 127/06. sz.) bizottsági közlemény (HL C 127., 10. o.)